Pasvalys

Pasvalys () (poola Poswol või Pozwol) on linn Leedu põhjaosas. Linn on Pasvalysi rajooni ja Pasvalysi valla halduskeskus. Pasvalys asub merepinnast 55 meetri kõrgusel Lėvuo, Pyvesa ja Svalia jõe kallastel. Neist viimase järgi on linn ka nime saanud.

Linnas on raamatukogu ja kultuurimaja. Haridust annavad gümnaasium, kaks põhikooli, muusikakool, spordikool ja internaatkool erivajadusega lastele. Lėvuo kaldal asuvad mineraalveeallikad (sisaldavad kaltsiumsulfaati); allikate juures asub väike sanatoorium. Pasvalysi sõpruslinn on Liévin.

Vaatamisväärsusteks on veskikivide muuseum, looduskaitsealune Pasvalysi tamm, katoliku kirik, mis ehitati aastal 1787, ja selle XVIII sajandil ehitatud kellatorn ning Leedu sügavaim koobas Žalsvasise allikas.http://www.delfi.lt/mokslas/mokslas/giliausias-urvas-lietuvoje-dvigubai-gilesnis-nei-manyta.d?id=9399143

Elanikkond

<tr valign=top><td>
 1699 (1868)
 4800 (1966)
 5641 (1970)
 7200 (1976)
 7370 (1979)
<td>
 9071 (1989)
 8709 (2001)
 7523 (2011)
 7288 (2013)

2011. aasta rahvaloenduse andmetel oli Pasvalysi elanikest leedulasi 98,42%, venelasi 0,74% ja teiste rahvaste esindajaid 0,84%.

 Ajalugu 

Pasvalys tekkis semgalite alale. Asulat on esmamainitud 1494. aastal, mil sinna ehitati esimene kirik. Linnaõigused sai Pasvalys 1546. aastal. 1557. aasta 14. septembril sõlmiti seal Posvoli leping (Pasvalysi leping). Aastal 1586 kinnitas Stefan Batory Pasvalysi linnaõigused uuesti.http://dir.icm.edu.pl/pl/Slownik_geograficzny/Tom_VIII/855

XIX sajandi lõpuks oli Pasvalysist saanud alev.http://dir.icm.edu.pl/pl/Slownik_geograficzny/Tom_VIII/854 Knygnešystė ajal oli alev üks ühe tähtsama salakaubavedaja Jurgis Bielinise baasidest. Aastal 1916 avati alevit läbiv kitsarööpmeline raudtee. Pasvalysist hargnesid liinid Biržai, Panevėžysi ja Joniškėlise suunas. Linnaõigused sai Pasvalys taas 1946. aastal. Aastaks 1983 olid linna läbivad raudteeliinid suletud.

 Pilte 

 Tuntud elanikke 
Petras Avižonis – Leedu oftalmoloog ja poliitik
Kazys Saja – Leedu kirjanik
Gediminas Baravykas – Leedu arhitekt
Vladas Braziūnas – Leedu luuletaja
Wiktor Szostalo – Leedu skulptor
Algirdas Bagdonavičius – Leedu tenor

Viited

 Välislingid 

Linn portaalis vietoves.Lt
Ametlik koduleht

Kategooria:Leedu linnad
Kategooria:Pasvalysi rajoon